Marcaíocht mhaidhme - Vicipéid

# Marcaíocht mhaidhme

### Ón Vicipéid, an chiclipéid shaor.

Marcaíocht mhaidhme i Haváí

Cleachtaítear an spórt marcaíocht mhaidhme in agus ar roinnt soithí éagsúla. Ina measc tá clár maidhme, clár colainne, clár seoladh, cadhc, currach, agus fiú tocht ghaoth. Is é an bun-phrionsabal céanna a usáidtear, brúann fuinneamh na maidhme an marcach ar aghaidh.

## [athraigh] Stair

Tá stair an spóirt ársa seo chomh rúndiamhrach leis an spórt é féin. Níl a fhíos go baileach cén áit ar ghineadh cultúr an spóirt chultais seo. Luath nó mall is cinnte gur tháinig feasacht chúrsaí mara ar aon dream a chur chun farraige riamh. Cosmuintir tír s'againn féin ina measc. Mhúnlaigh siad a gcuid currachaí agus naomhóga ag braith ar an gceantar farraige a raibh siad ar fónamh. Cinnte bhí an fheasacht chéanna de dhíth ar mhuintir chladaigh iarthair na hAifrice agus Peiriú. Go deimhin thug a sinsir siúd adhradh do mhaidhmeanna. Pé scéal tá rian an chultúr marcaíocht mhaidhme greannta go smior i gcultúr na hoileáin Hawai'i. Is gáirdín pharthais iad na hoiléain chéanna don mharcach maidhme. Tá siad suite i gcroílár an Aigéin Chiúin gan foscadh ó suaitheadh na farraige móire. Ní nach ionadh mar sin gur ann a tháinig fás agus borradh faoin spórt seo. Ní amháin gur chleacht gnáthmhuintir na noiléan an marcaíocht mhaidhme ach is cosúíl gur deasghnáth ríoga a bhi ann chomh maith. Ba ag na taoisigh a bhí ceart a bhealaigh ar na maidhmeanna. Ba le theacht an Captaen James Cook chuig na hoiléin seo i 1778 a tháinig muintir na hEorapa agus muintir an domhain mhóir ar an spórt.

## [athraigh] Clár maidhme

In aineoinn tuiscint forleathan i measc daoine nach gcleachtaíonn an mharcaíocht mhaidhme is fíor annamh a fhaightear clár déanta as adhmad sa lá atá inniu ann. Déantar furmhór na gcláracha maidhme nua aimseartha as cúr urethane (le snáth adhmaid mar spreacadh), snáthín gloine agus roisín polyester. Braitheann múnla agus fad an chláir ar stíl agus cumas an mharcaí. Tá raon idir chúig throigh agus aon troigh déag ag fad na gcláracha.

## [athraigh] Rialacha

Creid nó ná creid ar nós chuile spórt eile tá a rialacha féin ag baint le marcaíocht mhaidhme. Má bhíonn beirt ag ceasladh don mhaidhm chéanna caitheann an té is faide géilleadh don té is gaire don bhriseadh agus atá ina sheasamh. Is faoin té atá ag ceasladh amach i dtreo na maidhme an cúram marcaí eile a sheachaint.

## [athraigh] Maidhmeanna

Briseann maidhmeanna le neart agus fuinneamh éagsúl. Is iondúil go mbriseann maidhm réidh neamh rialta ar thránna. Meallann an cinéal maidhme seo foghlaimeoirí don chuid is mó. Briseann maidhmeanna níos mó agus le níos mó fuinnimh ar ghob talún a síníonn amach sa bhfarraige. Ní mhór cumas réasúnta maith a bheith agat chun dul ar an gcinéal seo maidhme. Is ar an gcinéal seo maidhme atá an tóir is mó orthu. Briseann maidhme ollmhóra ar charraigeacha fo-thoinn a bhíonn suite don chuid is mó i bhfarraigí doimhne. Is féidir leis na maidhmeanna seo a bheith os cionn 100 troigh ar airde. Gan dabht mar sin is marcach ar leith a théann i ngleic leis na maidhmeanna seo.

## [athraigh] Naisc sheachtracha

- Suíomh le heolas ginearálta faoi mharcaíocht mhaidhme
- Suíomh oifigiúil mharcaíocht mhaidhme in Éirinn
- Suíomh le heolas faoi mharcaíocht mhaidhme in Éirinn

Retrieved from "http://ga.wikipedia.org../../../m/a/r/Marca%C3%ADocht_mhaidhme.html"

Catagóirí: Spórt

##### Views

- Alt
- Plé
- Leagan reatha

##### Cuardaigh

##### I dteangacha eile

- Català
- Dansk
- Deutsch
- English
- Español
- Euskara
- Français
- Galego
- עברית
- Italiano
- 日本語
- Māori
- Nederlands
- ‪Norsk (bokmål)‬
- Polski
- Português
- Русский
- Sicilianu
- Simple English
- ไทย
- 中文